कहने का मतलब यह कि पूरे देश में और खासकर बिहार में शिक्षा का हाल बेहाल है। हमारे बिहारी समाज ने इस बात को स्वीकार कर लिया है कि सरकारी स्कूलों और कॉलेजों में शिक्षा नहीं मिल सकती है, इसलिए उसे भी सामान की तरह निजी दुकानों से खरीदने की जरूरत है! मजेदार बात यह है कि जो लोग शिक्षा बेच रहे हैं वे ज्यादातर उसी शिक्षा पद्धति से निकले हैं और गिने-चुने अपवादों को छोड़ दें तो उन स्कूलों में पढ़ाने वाले शिक्षकों को कुछ भी नहीं आता है। लेकिन बदहवासी इतनी है कि सब कुछ मजे में चल रहा है।